

DEN NORSKE KIRKE

EIDSBERG MENIGHETSRÅD

**MØTEBOK FOR EIDSBERG MENIGHETSRÅD**

**Tid: 25. februar 2025 kl. 18.30**

**Sted: Eidsberg kirkestue**

Til stede:
Kari Undeland, Lise Undrum, Espen Volden, Rasmus Glomsrud, Synnøve Lundeby, Helga Frøyset, Tore Mysen, Guri Riksaasen, Bjørn Solberg og Åshild Moen Arnesen

**Sakliste**

**Sak 09/25: Godkjenning av innkalling og sakliste, samt møtebok fra forrige møte.**

 Vedtak: Innkalling, sakliste og møtebok godkjennes.

**Sak 10/25: Orienteringssaker**
 **a) Fra sognepresten:**

* + - * Det har vært oppstart av kveldsmesser. Ønsket er at kveldsmessene skal skille seg fra 11-gudstjenesten. Det er kommet noen innspill fra gudstjeneste-, musikk – og kulturutvalget (GMKU), og det skal testes ut flere ting i disse gudstjenestene. MR er hjertelig velkomne til å gi innspill på hvordan MR opplever å være der. Var veldig populært for konfirmantene å dukke opp på gudstjeneste kl. 19 i stedet for kl. 11.
			* Bibeldagen ble feiret på Filadelfia søndag 16. februar. Stor oppslutning om en økumenisk gudstjeneste som ikke var i en av våre kirker. Soknepresten tar gjerne imot tilbakemeldinger om denne samlingen.
			* 21. juni er det «Sommerdager i Mysen», med blant annet Smuglytt i Mysen sentrum og markedsboder. Da inviterer Dnk i Eidsberg, Filadelfiakirken, Metodistkirken og Kraftverket til allsang i paviljongen. Det skal synges salmer ute kl. 12.00.
			* Soknepresten har jobbet med gudstjenestelista for høsten, og fått innspill fra teamet.
			* Tradisjonelt sett sitter soknepresten i GMKU-utvalget, men det går også an at kapellanen kan sitte der. Det blir slik fremover.

**b) Fra daglig leder:**

* Kime nr 1/25 er sendt til trykk
* Det ble arrangert Drop in-vigsler i Askim 14. februar, sju par ble gift.
* I år som i fjor er det mulighet for å bidra for alle på dugnader på tre av kirkegårdene i Eidsberg. Tor 24. april: Eidsberg kirkegård fra 17-19. Tirsdag 29. april: Mysen kirkegård fra kl 17-19. Tirsdag 6. mai: Hærland kirkegård fra kl 17-19.00.
* De ansatte har deltatt på teamutvikling med prest og terapeut Ellen Langlete.
* Det har blitt arrangert Babysang på Edwin Ruuds ved diakon Solveig, veldig godt mottatt.
* Mandag 24. februar var det full fart på Mysen Menighetshus Betania, med Trivselstreff, knøttekor og MMM, omkring 150-160 personer innom. Veldig flott.

**c) Fra fellesrådet:**

* Det er et mindreforbruk i FR. Nå har vi penger på fond, selv om det er blitt brukt over en million på å planlegge et nytt kontor.
* Det er blitt søkt om kommunal lånegaranti. Svaret på det var at kommunen skal se om det finnes lokaler allerede, og FR skal se om de kan få ned utgiftene, og så skal saken opp igjen opp i kommunestyret. Det er sendt et brev til kommunestyret fra kirkevergen som svar på dette – det er vanskelig å spare penger på nedskalering, for det er visse krav som må oppfylles. Hvis kommunen finner noen lokaler, så er det ikke sikkert disse oppfyller kravene som IØKF har.
**d) Fra leder:**
* Morsomt at det er så driv i klosterhagekomiteen. Mange gode ideer og tanker, og det er kommet ny tegning fra Ingeborg Langeland på prosjektet. Kirketjenerne skal være med å grave sti omkring uke 12.
* MR-leder og daglig leder skal møtes på samling for valgte ledere for hele bispedømmet for Borg 15. mars i Oslo.

Vedtak: Tas til orientering

 **Sak 11/25 Økonomi.**
 a) Regnskap 2024 legges frem i møtet.
 Vedtak: Godkjennes.

 b) Forslag til budsjett 2025 legges frem i møtet
 Vedtak: Tas til orientering.

 **Sak 12/25 Misjonsprosjektet vårt**.
 Vedtak fra forrige menighetsrådsmøte:
 «*Eidsberg menighetsråd ønsker å inngå en ny misjonsavtale med NMS, og sokneprest og menighetsrådets leder tar kontakt med NMS for å konkretisere dette. De legger fram et forslag på neste MR-møte.»*

MR-leder har vært i kontakt med NMS, som ønsker å inngå ny avtale med Eidsberg. Midt-Østen er en region NMS har arbeid i, så om vi inngår ny avtale, er den formelt knyttet til Midt-Østen, men det er ikke noe problem å knytte vårt prosjekt mer spesifikt til Anafora. NMS sender en medarbeider til vår misjonsfest 9. mars, og den nye avtalen kan underskrives der. Helga, Rasmus og Lise bidrar med å gjøre forberedelser til misjonsfesten 9. mars.

Det kom spørsmål i møtet om det bør defineres tydelig hvilke prosjekter vi gir penger til. Det kan velges Midt-Østen som området, og så distribuerer NMS midlene. Eller vi kan velge Anafora, hvor NMS støtter to prosjekter. Disse to prosjektene er:

1. Traumebehandling for kvinner og tilbud om utdanning innenfor traumebehandling

2. «Second chance»: et prosjekt hvor Anafora om sommeren fylles opp med skolebarn som har droppet ut av skolen. Her kan de ta igjen det de har tapt slik at de kan få en ny sjanse.

Det kom fram flere forslag til hvordan misjonsprosjektet kan bli mer synlig i menigheten. Kunngjøre om det er spesielle nyheter i kunngjøringene fra misjonsprosjektet som er av interesse for menigheten

* Løfte fram Anafora i forbønnen
* Plakat i våpenhusene om misjonsprosjektet
* Sørge for nok ofringer til prosjektet gjennom året
* Bruke Facebook og våre informasjonskanaler til å spre informasjon om prosjektet
* Ha iotakorsmeditasjon (som stammer fra Anafora) i menigheten
* Soknepresten har mye kunnskap og erfaring fra Anafora-området og kan formidle dette i ulike sammenhenger.

Det ble også sagt at det opprinnelige beløpsforslaget er for lavt (12.000,-) og beløpet ble økt.

 Vedtak: 1. Eidsberg menighet inngår en 4-årig misjonsavtale med NMS om å støtte arbeidet i Midt-Østen med fokus på prosjektene i Anafora.

2. Menigheten har som målsetning om å bidra med minimum 25.000 kroner i året til dette prosjektet.

**Sak 13/25: Gudstjenestelista for høsthalvåret.**Soknepresten la fram gudstjenestelista som har vært behandlet i gudstjeneste- og musikkutvalget, og teamet har fått mulighet til å komme med innspill.

 Vedtak: MR gir tilslutning til gudstjenestelista slik den foreligger.

**Sak 14/25: Årsmøtet 23.03.25**.
Leders forslag til generell del ble sendt ut før møtet. Det kom forslag å legge til i teksten at å øke dåpsoppslutningen og å øke mengden innsamlede midler kan være utfordringer for menigheten inn i 2025. Bør det nevnes i årsberetningen at Eidsberg menighet ikke er samarbeidspartner for G2 lenger?

 Vedtak: Tas til orientering.

**Sak 15/25: Hva gjør vi med kr 750 000?**
 I desember2024 ble Eidsberg menighet tildelt kr 750 000 fra det som i sin tid het «Eidsberg hjelpelegat». Pengene bør i hovedsak brukes på barn og unge, og den høye andelen lavinntektsfamilier bør være et moment i vår planlegging.

 Rådet rakk ikke å drøfte denne saken på forrige møte, og vi har ikke noe tidspress om å bruke dem. Men samtidig er det mye vi kan ha lyst til å bruke disse midlene til. Vi bør derfor på dette møtet bestemme hvordan vi arbeider videre. Jeg vil anbefale at vi etablerer et utvalg bestående av noen ansatte og noen fra menighetsrådet som får i oppdrag å komme med konkrete forslag til hvordan disse midlene skal brukes.

Det bør opprettes et utvalg som i vår skal jobbe med hvordan disse midlene skal brukes. Det kom forslag/meldte seg på hvem som skal sitte i dette utvalget: Bjørn, Espen og Synnøve meldte seg fra MR. Sokneprest og daglig leder finner ut hvem fra staben som skal sitte i arbeidsgruppen.

Vedtak: Det nedsettes et utvalg bestående av tre fra rådet. Det er Bjørn, Espen og Synnøve. Det skal også utvelges to ansatte som skal sitte i arbeidsgruppen. Sokneprest og daglig leder gis oppgaven å finne disse. Arbeidsgruppen skal komme med forslag til MR hvordan midlene skal disponeres.

**Sak 16/25: Henvendelse fra Bjørn Borgund** Det er kommet en henvendelse fra Bjørn Borgund, HEF, om samarbeid om temakvelder, kanskje i tilknytning til MMM. Henvendelsen må besvares.

MR drøftet saken. MR opplever at henvendelsen er interessant og positiv, men har noen refleksjoner rundt dette. Blant annet: Hvem vil dette være for? Bør en samling eventuelt være på «nøytral grunn»?

Vedtak: MR-leder tar kontakt med biskop em. Atle Sommerfeldt og drøfter problemstillingene som har vært oppe i møtet. Saken tas opp seinere.

 **Sak 17/25: Mysen Menighetshus Betania – to saker**

1. Oppnevning av styremedlem + vara
Menighetsrådet oppnevner to styremedlemmer, 1 annethvert år. Nåværende medlemmer er Hans Robert Hagen og Jul-Sverre Haugerud. Vara er Jens Erik Undrum

Vedtak: MR oppnevner Hans Robert Hagen som styremedlem og Jens Erik Undrum som varamedlem.
2. Fortsatt givertjeneste?

 MMHB er pr i dag gjeldfritt; bl.a. takket være givertjeneste fra 2014. Givertjenesten ble avsluttet da gjelden var betalt, fordi det var det som var målet med givertjenesten. Husstyret og eiermøtet har det siste året luftet tanken om å etablere en ny givertjeneste, primært for å legge opp noe kapital som kan brukes når det dukker opp større vedlikeholdsbehov. På siste styremøte la Jens Erik Undrum frem et forslag til brev som kan sendes «gamle» givere og brukes til å verve nye givere som kan være interessert i å støtte menighetsarbeidet på den måten.

 Siden det er menigheten og Normisjon Mysen som står som eiere av huset, er det menighetsrådet og styret i Normisjon Mysen som må gi grønt lys for at en slik givertjeneste etablere.

 Dette er på den ene siden en grei sak. MR kan gi grønt lys for givertjeneste, og støtte den. Men vi eier samtidig to andre hus, og det kan bli spørsmål om å samle inn pen ger til disse. Som kjent har vi garantert for et lån til Trømborg menighetshus.

Vedtak: Eidsberg MR går inn for at det etableres en givertjeneste i tråd med forslaget som kommet fra Jens Erik Undrum.

**Sak 17/25 Kirkevergens ressursgjennomgang** Som en videreføring av evalueringsprosessen for 2-3 år sidener kirkevergen pålagt å gjennomføre en ressursgjennomgang i fellesrådsområdet. I sammenheng med denne ressursgjennomgangen, er alle menighetsråd bedt om å komme med noen svar som går på verdier, hva vi har fått til i de årene som har gått og erfaringsdeling. Kirkevergen henter inn svar fra alle menighetsråd , alle team og ansattgrupper. Det jobbes med å utarbeide felles verdier for fellesrådsområdet, og svarene på disse spørsmålene vil være grunnlaget for dette arbeidet.

Av tidshensyn fant MR det mest hensiktsmessig at svar på disse spørsmålene kan sendes til daglig leder, som sammenfatter og oversender kirkevergen.

Vedtak: a) Daglig leder sender ut dokumenter til MR og de svarer på mailen innen 4. mars. Daglig leder videreformidler svar fra MR til kirkevergen.

 b) Innspillene som kom i møtet tas med i den videre prosessen

 **Sak 18/25: Eventuelt**

Det ble ikke meldt inn noen eventueltsaker.

Bjørn Solberg Åshild Moen Arnesen

Leder av Eidsberg menighetsråd Daglig leder og referent